12.4.2022
EL
Επίσημη Εφημερίδα της Ευρωπαϊκής Ένωσης
L 114/51
(15)
Την 1η Απριλίου 2022, η Επιτροπή επισήμανε ότι η FATA δεν είχε δηλώσει, όπως ζητήθηκε στην επιστολή της Επιτροπής που διαβιβάστηκε στη FATA στις 21 Μαρτίου 2022, την πρόθεσή της να ασκήσει το δικαίωμα υπεράσπισής της, όπως προβλέπεται στον κανονισμό (ΕΚ) αριθ.
2111/2005.
(16)
Στις 5 Απριλίου 2022, η επιτροπή ασφάλειας πτήσεων της ΕΕ συνεδρίασε για να συζητήσει την κατάσταση των επιδόσεων ασφάλειας των αερομεταφορέων που έχουν πιστοποιηθεί από τη FATA, καθώς και την ικανότητα συμμόρφωσης της FATA με τα διεθνή πρότυπα ασφάλειας της αεροπορίας.
Η επιτροπή ασφάλειας πτήσεων της ΕΕ επισήμανε τις παραβάσεις της σύμβασης του Σικάγου που αναφέρονται στις αιτιολογικές σκέψεις 6 και 7, καθώς και την παραβίαση των εφαρμοστέων διεθνών προτύπων ασφάλειας της πολιτικής αεροπορίας που αναφέρονται στην αιτιολογική σκέψη 10.
Σημείωσε επίσης την έλλειψη προθυμίας συνεργασίας με την Επιτροπή και τα κράτη μέλη της ΕΕ, όσον αφορά την ικανότητα της FATA και των αερομεταφορέων που έχει πιστοποιήσει, προκειμένου να διασφαλιστεί η διαρκής αξιοπλοΐα και η επιχειρησιακή ασφάλεια του στόλου των αερομεταφορέων, συμπεριλαμβανομένων των αεροσκαφών που αναφέρονται στις αιτιολογικές σκέψεις 4 και 5.
(17)
Εξετάστηκε επίσης περαιτέρω οι επακόλουθες επιπτώσεις των περιοριστικών μέτρων που προκύπτουν από τον κανονισμό (ΕΕ) 2022/328 του Συμβουλίου (5) για την τροποποίηση του κανονισμού (ΕΕ) αριθ.
833/2014, και ιδίως οι βραχυπρόθεσμες επιχειρησιακές επιπτώσεις της περιορισμένης μόνο πρόσβασης σε επικαιροποιήσεις βάσεων δεδομένων ναυσιπλοΐας και βάσεων δεδομένων συστημάτων προειδοποίησης προσέγγισης εδάφους, με αποτέλεσμα να υπονομεύονται σοβαρά οι ικανότητες ασφαλούς ναυσιπλοΐας των αεροσκαφών που χρησιμοποιούνται από αερομεταφορείς πιστοποιημένους από τη FATA.
(18)
Ελήφθη υπόψη το γεγονός ότι, ως αποτέλεσμα των εφαρμοστέων περιοριστικών μέτρων, η μηχανολογική και τεχνική υποστήριξη των αερομεταφορέων που έχουν πιστοποιηθεί από τη FATA έχει καταστεί περιορισμένη.
Επιπλέον, η έλλειψη αυτής της μηχανολογικής και τεχνικής υποστήριξης, σε συνδυασμό με την αυξημένη δραστηριότητα επιτήρησης που απορρέει από την προσθήκη σημαντικού αριθμού νέων αεροσκαφών στο ρωσικό νηολόγιο, θα αυξήσει τον φόρτο εργασίας της FATA και την ανάγκη για εμπειρογνωσία, η οποία είναι απίθανο να είναι άμεσα εφικτή λαμβανομένων υπόψη, αφενός, των όρων της συμφωνίας για το άρθρο 83α υπό τους οποίους η εν λόγω δραστηριότητα διεκπεραιωνόταν στη Ρωσία μέχρι σήμερα και, αφετέρου, των συνεπειών των εφαρμοστέων περιοριστικών μέτρων.
(19)
Λαμβάνοντας υπόψη τις προαναφερθείσες παραβιάσεις και την έλλειψη προθυμίας συνεργασίας με την Επιτροπή και τα κράτη μέλη της ΕΕ για την αντιμετώπιση των συγκεκριμένων σημείων και των ανησυχιών που εξέφρασε η Επιτροπή στην επιστολή της με ημερομηνία 21 Μαρτίου 2022, η Επιτροπή και η επιτροπή ασφάλειας πτήσεων της ΕΕ κατέληξαν στο συμπέρασμα ότι, σύμφωνα με τα κοινά κριτήρια που καθορίζονται στο παράρτημα του κανονισμού (ΕΚ) αριθ.
2111/2005, συμπεριλαμβανομένου ιδίως του τρίτου κριτηρίου, δεν υπάρχουν στοιχεία που να αποδεικνύουν ότι η FATA είναι σε θέση να τηρήσει τις υποχρεώσεις που υπέχει βάσει της σύμβασης του Σικάγου και των προτύπων που περιέχονται στα παραρτήματά της όσον αφορά τους πιστοποιημένους από τη FATA αερομεταφορείς που χρησιμοποιούν αεροσκάφη τα οποία αναφέρονται στις αιτιολογικές σκέψεις 4 και 5.
(20)
Επιπλέον, σύμφωνα με τα κοινά κριτήρια που καθορίζονται στο παράρτημα του κανονισμού (ΕΚ) αριθ.
2111/2005, και ιδίως με το πρώτο κριτήριο, οι αερομεταφορείς που έχουν πιστοποιηθεί από τη FATA και έχουν χρησιμοποιήσει ένα ή περισσότερα από τα αεροσκάφη που αναφέρονται στις αιτιολογικές σκέψεις 4 και 5, έχουν επιδείξει, με τον τρόπο αυτόν, σοβαρές ελλείψεις ασφάλειας επιτρέποντας την εκτέλεση πτήσεων κατά παράβαση των σχετικών διεθνών προτύπων ασφάλειας που εφαρμόζονται στις εμπορικές αεροπορικές μεταφορές.
(21)
Σύμφωνα με τα κοινά κριτήρια που παρατίθενται στο παράρτημα του κανονισμού (ΕΚ) αριθ.
2111/2005, η Επιτροπή κρίνει ότι ο κατάλογος αερομεταφορέων που υπόκεινται σε απαγόρευση λειτουργίας εντός της Ένωσης, όπως παρατίθεται στο παράρτημα Α του κανονισμού (ΕΚ) αριθ.
474/2006, θα πρέπει να τροποποιηθεί προκειμένου να συμπεριλάβει όλους τους πιστοποιημένους στη Ρωσία αερομεταφορείς που χρησιμοποιούν αεροσκάφη τα οποία αναφέρονται στις αιτιολογικές σκέψεις 4 και 5.
(22)
Τα κράτη μέλη θα πρέπει να συνεχίσουν να ελέγχουν την ουσιαστική συμμόρφωση των αερομεταφορέων που έχουν πιστοποιηθεί από τη FATA με τα σχετικά διεθνή πρότυπα ασφάλειας, δίνοντας προτεραιότητα στις επιθεωρήσεις διαδρόμου αυτών των αερομεταφορέων, σύμφωνα με τον κανονισμό (ΕΕ) αριθ.
965/2012 της Επιτροπής (6).
(5) Κανονισμός (ΕΕ) 2022/328 του Συμβουλίου, της 25ης Φεβρουαρίου 2022, για την τροποποίηση του κανονισμού (ΕΕ) αριθ.
833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (ΕΕ L 49 της 25.2.2022, σ. 1).
(6) Κανονισμός (ΕΕ) αριθ.
965/2012 της Επιτροπής, της 5ης Οκτωβρίου 2012, για καθορισμό τεχνικών απαιτήσεων και διοικητικών διαδικασιών όσον αφορά τις πτητικές λειτουργίες δυνάμει του κανονισμού (ΕΚ) αριθ.
216/2008 του Ευρωπαϊκού Κοινοβουλίου και του Συμβουλίου (ΕΕ L 296 της 25.10.2012, σ.
1).